ഡിഎച്ച്എഫ്എല് കോര്പറേഷന്റെ ഏറ്റെടുക്കല് നടപടികള് പൂര്ത്തിയായി കടബാധ്യതയെതുടര്ന്ന് പ്രതിസന്ധിയിലായ ദിവാന് ഹൗസിങ് ഫിനാന്സ്ഡിഎച്ച്എഫ്എല് കോര്പറേഷന്റെ ഏറ്റെടുക്കല് നടപടികള് പൂര്ത്തിയായതായി പിരമല് എന്റര്പ്രൈസസ്. 38,050 കോടി രൂപയുടേതാണ് ഇടപാട്. 14,700 കോടി രൂപ പണമായി മുന്കൂര് നല്കും. 19,550 കോടിയുടെ കടപ്പത്രവുമായിട്ടായിരിക്കും ഏറ്റെടുക്കല്. പാപ്പരത്ത നിയപ്രകാരം ഇതാദ്യമായാണ് ഒരു ധനകാര്യ സ്ഥാപനത്തിന്റെ ഏറ്റെടുക്കല് പൂര്ത്തിയാക്കുന്നത്. ഡിഎച്ച്എഫ്എലിന് കടബാധ്യതയുള്ളവരില് 94ശതമാനം പേരും അനുകൂലമായി വോട്ടുചെയ്തതിനെ തുടര്ന്നാണ് ഏറ്റെടുക്കല് സാധ്യമായത്. ആര്ബിഐ, കോംപറ്റീഷന് കമ്മീഷന് ഓഫ് ഇന്ത്യ, നാഷണല് കമ്ബനി ലോ ട്രിബ്യൂണല് എന്നിവയുടെ അംഗീകാരവും ഇതിന് ലഭിച്ചിരുന്നു. ഏറ്റെടുക്കലിനു ശേഷം പിരമല് ക്യാപിറ്റല് ആന്ഡ് ഹൗസിങ് ഫിനാന്സ്പിസിഎച്ച്എഫ്എല് എന്ന പേരിലാകും സ്ഥാപനം അറിയപ്പെടുക. പിരമല് എന്റര്പ്രൈസസിന്റെ പൂര്ണ ഉടമസ്ഥതയിലാകും സ്ഥാപനം പ്രവര്ത്തിക്കുക. ഡിഎച്ച്എഫ്എലിന്റെ ഏറ്റെടുക്കലിന് ദീര്ഘകാലത്തെ നടപടിക്രമങ്ങളാണ് പിരമല് എന്റര്പ്രൈസസിന് പൂര്ത്തിയാക്കേണ്ടി വന്നത്. യുഎസ് കമ്ബനിയായ ഒക്ട്രീ ക്യാപിറ്റല്, അദാനി ക്യാപിറ്റല് എന്നിവയും ദിവാന് ഹൗസിങ് ഫിനാന്സിനെ ഏറ്റെടുക്കാന് രംഗത്തുണ്ടായിരുന്നു. ഭവനവായ്പ മേഖലിയില് പ്രവര്ത്തിക്കുന്ന കമ്ബനിക്ക് 24 സംസ്ഥാനങ്ങളിലായി 301 ശാഖകളും 2,338 ജീവനക്കാരുമാണുമുള്ളത്.